คริสตัล (ศูนย์การค้า)

**เดอะคริสตัล** เป็นกลุ่มศูนย์การค้าในประเทศไทย บริหารงานโดย บริษัท เค.อี. แลนด์ จำกัด
## ศูนย์การค้าในเครือ
### เดอะคริสตัล เอกมัย-รามอินทรา
**เดอะคริสตัล เอกมัย-รามอินทรา** ()  (เปิดเมื่อปี พ.ศ. 2551) เป็นศูนย์การค้าแห่งแรกของบริษัทฯ ตั้งอยู่ริมถนนประดิษฐ์มนูธรรม และทางพิเศษฉลองรัช (เอกมัย-รามอินทรา-วงแหวนตะวันออก) ในพื้นที่แขวงลาดพร้าว เขตลาดพร้าว กรุงเทพมหานคร ประกอบด้วยอาคารค้าปลีกสามอาคาร ได้แก่ วีนัส วิกตอเรีย และเวอร์รันดา รวมถึงอาคารจอดรถอีกหนึ่งอาคาร โดยในบริเวณศูนย์การค้ามีพื้นที่สำคัญดังนี้
* ร้านค้าในกลุ่มเซ็นทรัล 
** ท็อปส์ ฟู้ด ฮอลล์ สาขาแรกนอกศูนย์การค้าและห้างสรรพสินค้าในกลุ่มเซ็นทรัล (เดิมชื่อท็อปส์ มาร์เก็ต)
** บีทูเอส
* สถานออกกำลังกายฟิตเนส เฟิร์สท์
* คริสตัล บูทีค สโตร์
* คริสตัล บิวตี สโตร์
* คริสตัล เมซง
* ศูนย์อาหารครัวคุณต๋อย เพลส
* โรงภาพยนตร์เอสเอฟเอ็กซ์ ซีเนม่า จำนวน 8 โรงภาพยนตร์ (เปิดเมื่อวันที่ 29 มกราคม พ.ศ. 2559)

### คริสตัล ดีไซน์ เซ็นเตอร์
**คริสตัล ดีไซน์ เซ็นเตอร์** ()  หรือ **ซีดีซี** () (เปิดเมื่อปี พ.ศ. 2552) เป็นศูนย์การค้าแห่งที่สองของบริษัทฯ ตั้งอยู่ริมถนนประดิษฐ์มนูธรรม และทางพิเศษฉลองรัช (เอกมัย-รามอินทรา-วงแหวนตะวันออก) เยื้องเดอะคริสตัล วีรันดา และตรงข้ามกับเซ็นทรัล อีสต์วิลล์ แขวงคลองจั่น เขตบางกะปิ กรุงเทพมหานคร โดยร้านค้าในศูนย์การค้านี้เน้นอุปกรณ์เครืองเรือนและของตกแต่งบ้าน โดยมีพื้นที่สำคัญดังนี้
* แม็กซ์แวลู ซูเปอร์มาร์เก็ต
* เอสบี ดีไซน์ สแควร์
* โมเดอร์นฟอร์ม
* เอสซีจี เอ็กซ์พีเรียนซ์
* สตาร์มาร์ค
* คริสตัล เมซง
* ซีดีซี บอลรูม

### เดอะ คริสตัล ชัยพฤกษ์
**เดอะ คริสตัล ชัยพฤกษ์** (The Crystal Chaiyapruek) (เปิดเมื่อวันที่ 23 พฤษภาคม พ.ศ. 2557 และเดิมชื่อ คริสตัล พีทีที ชัยพฤกษ์) เป็นศูนย์การค้าแห่งที่สามของบริษัทฯ โดยความร่วมมือกับบริษัท ปตท. จำกัด (มหาชน) ตั้งอยู่ริมถนนชัยพฤกษ์ ในพื้นที่ตำบลคลองพระอุดม อำเภอปากเกร็ด จังหวัดนนทบุรี โดยมีพื้นที่สำคัญดังนี้
* ท็อปส์ (เดิมชื่อจิฟฟี่ พลัส ซูเปอร์มาร์เก็ต)
* ปตท. สเตชัน ชัยพฤกษ์
** จิฟฟี่
** คาเฟ่ อเมซอน
** ฟิต ออโต้ (Fit Auto)
** อีวี สเตชัน พลัซ (EV Station PluZ)
* สถานออกกำลังกายเดอะฟิตเนส โซไซตี้

### เดอะ คริสตัล เอสบี ราชพฤกษ์
**เดอะ คริสตัล เอสบี ราชพฤกษ์** ( Ratchapruek) (เปิดเมื่อวันที่ 1 ธันวาคม พ.ศ. 2557) เป็นศูนย์การค้าแห่งที่สี่ของบริษัท โดยความร่วมมือกับ เอส.บี. เฟอร์นิเจอร์ ตั้งอยู่ริมถนนราชพฤกษ์ ในพื้นที่ตำบลมหาสวัสดิ์ อำเภอบางกรวย จังหวัดนนทบุรี โดยมีพื้นที่สำคัญดังนี้
* เอสบี ดีไซน์ สแควร์
* สถานออกกำลังกายฟิตเนส เฟิร์สท์
* โรงภาพยนตร์เอสเอฟ ซีเนม่า จำนวน 8 โรงภาพยนตร์ โดยมีร้านกาแฟซีเนคาเฟ่ เอ็กซ์เพรสตั้งอยู่ในพื้นที่เดียวกัน (เปิดเมื่อวันที่ 1 ธันวาคม พ.ศ. 2559)

### พื้นที่จัดสรรในอดีต
* ท็อปส์ มาร์เก็ต สาขาคริสตัล พาร์ค รามอินทรา ได้ปรับปรุงและเปลี่ยนชื่อเป็น เซ็นทรัล ฟู้ด ฮอลล์ (ท็อปส์ ฟู้ด ฮอลล์ ในปัจจุบัน) สาขาคริสตัล วีรันดา
* จิฟฟี่ พลัส ซูเปอร์มาร์เก็ต สาขาคริสตัล พีทีที ชัยพฤกษ์ ได้ปรับปรุงและเปลี่ยนชื่อเป็น ท็อปส์ มาร์เก็ต (ท็อปส์ ในปัจจุบัน)
* เพาเวอร์บาย สาขาคริสตัล ดีไซน์ เซ็นเตอร์ ได้ย้ายไปยังเพาเวอร์บาย สาขาเซ็นทรัล อีสต์วิลล์
* เพาเวอร์มอลล์ สาขาคริสตัล เอสบี ราชพฤกษ์ ได้ย้ายไปยังเพาเวอร์มอลล์ สาขาเดอะมอลล์ ไลฟ์สโตร์ บางแค
* บีทูเอส สาขาคริสตัล เอสบี ราชพฤกษ์ ได้ย้ายไปยังบีทูเอส สาขาเดอะวอล์ค ราชพฤกษ์ และสาขาเซ็นทรัล เวสต์วิลล์
* กูร์เมต์ มาร์เก็ต สาขาคริสตัล เอสบี ราชพฤกษ์ ได้ย้ายไปยังกูร์เมต์ มาร์เก็ต สาขาดีไซน์วิลเลจ พุทธมณฑล และสาขาเดอะมอลล์ ไลฟ์สโตร์ บางแค

## แหล่งข้อมูลอื่น
* เว็บไซต์บริษัท เค.อี. แลนด์ จำกัด 
* เดอะคริสตัล พาร์ค ช้อปปิ้ง มอลล์ 

หมวดหมู่:ศูนย์การค้าในประเทศไทย
หมวดหมู่:ศูนย์การค้าที่ก่อตั้งในปี พ.ศ. 2551
หมวดหมู่:ศูนย์การค้าที่ก่อตั้งในปี พ.ศ. 2552
หมวดหมู่:ศูนย์การค้าที่ก่อตั้งในปี พ.ศ. 2557
หมวดหมู่:ศูนย์การค้าในกรุงเทพมหานคร
หมวดหมู่:ก่อตั้งในกรุงเทพมหานครในปี พ.ศ. 2551
หมวดหมู่:ก่อตั้งในกรุงเทพมหานครในปี พ.ศ. 2552
หมวดหมู่:ศูนย์การค้าในจังหวัดนนทบุรี
หมวดหมู่:สิ่งก่อสร้างในเขตลาดพร้าว
หมวดหมู่:สิ่งก่อสร้างในเขตบางกะปิ
หมวดหมู่:สิ่งก่อสร้างในอำเภอปากเกร็ด
หมวดหมู่:สิ่งก่อสร้างในอำเภอบางกรวย